Source: https://www.riigiteataja.ee/akt/13349604
Timestamp: 2020-02-17 02:01:35+00:00

Document:
Justiitsministri 15. detsembri 2009. a määruse nr 42 «Kohtutäiturimäärustik» muutmine – Riigi Teataja
Justiitsministri 15. detsembri 2009. a määruse nr 42 «Kohtutäiturimäärustik» muutmine
RT I 2010, 58, 395
Vastu võetud 12.08.2010 nr 29
Määrus kehtestatakse «Pärimisseaduse» § 139 lõike 9 ning «Täitemenetluse seadustiku» § 75 lõike 1 ja § 115 lõike 7 alusel.
Justiitsministri 15. detsembri 2009. a määruses nr 42 «Kohtutäiturimäärustik» (RTL 2009, 98, 1456) tehakse järgmised muudatused:
1) määruse preambulit täiendatakse pärast sõnu ««Laeva asjaõigusseaduse» § 85 lõike 2,» sõnadega ««Pärimisseaduse» § 139 lõike 9,»;
2) paragrahvi 19 lõike 6 punktis 3 asendatakse sõnad «lõikes 8» sõnadega «lõikes 9»;
3) määrust täiendatakse peatükiga 21 järgmises sõnastuses:
PÄRANDI INVENTUURI TEGEMISE KORD
Kui notar tagastab kohtutäiturile pärandvara nimekirja puuduste kõrvaldamiseks, kõrvaldab kohtutäitur puudused viivitamata või notari määratud tähtpäevaks.»;
4) määruse lisas 13 «Vara kontol arestimise akt», lisas 15 «Rahalise nõude arestimise akt», lisas 16 «Sissetuleku (töötasu) arestimise akt», lisas 17 «Riiklikust pensionist kinnipidamise akt», lisas 19 «Vallasvara arestimise akt», lisas 20 «Kinnisasja arestimise akt» ja lisas 40 «Kinnipeetava sissetulekust nõude arestimise akt» asendatakse sõnad ««Kohtutäituri seaduse» § 21» sõnadega ««Kohtutäituri seaduse» § 28»;
5) määruse lisa 9 «Kohtutäituri tasu väljamõistmise otsus» kehtestatakse uues sõnastuses (lisatud).
Justiitsministri 15. detsembri 2009. a määruse nr 42 «Kohtutäiturimäärustik»
justiitsministri 12.08.2010. a määruse nr 29 sõnastuses
KOHTUTÄITURI TASU VÄLJAMÕISTMISE OTSUS
Võlgniku _____________________________ (isikukood/registrikood) suhtes on algatatud täitemenetlus. Täitemenetluse algatamise aluseks on _______________________ ja sissenõudja ______________________ avaldus.
«Kohtutäituri seaduse» (edaspidi KTS) § 28 lõike 1 kohaselt on kohtutäituri ametitoiming tasuline. KTS § 30 kohaselt on kohustatud kohtutäituri tasu maksma isik, kelle vastu on täitmiseks esitatud nõue (täitedokument). Seaduses sätestatud juhul on kohustatud isikuks sissenõudja või muu isik. Kohtutäituri tasu sissenõudmise aluseks on kohtutäituri tasu otsus.
KTS § 29 lõike 1 kohaselt koosneb kohtutäituri tasu täitemenetluse alustamise tasust ja põhitasust. Seaduses sätestatud juhtudel on kohtutäituril õigus saada täitetoimingute tegemise eest lisatasu. KTS § 34 kohaselt on täitemenetluse alustamise tasu 250 krooni. Kohtutäituri põhitasu määr on kehtestatud rahalise nõude suurusest või täitetoimingu sisust lähtudes või mõlemast lähtudes kindla summana. KTS § 32 lõike 3 kohaselt lisandub kohtutäituri tasule käibemaks.
KTS § 32 kohaselt muutub täitemenetluse alustamise tasu sissenõutavaks menetluse alustamisega ja põhitasu sissenõutavaks täitmisteate kättetoimetamisega võlgnikule. Mitterahaliste nõuete täitmisel ja muude täitetoimingute tegemisel muutub põhitasu sissenõutavaks täitetoimingute lõpetamisega. Lisatasud muutuvad sissenõutavaks pärast täitetoimingu tegemist.
Kui täitedokument täidetakse enne vabatahtlikuks täitmiseks antud tähtaja möödumist, võib võlgnikult nõuda kohtutäituri põhitasu üksnes pooles ulatuses seaduses ettenähtust.
Arvestades eeltoodut ning vastavalt «Kohtutäituri seaduse» §-le 28, _________________ otsustas kohtutäitur nõuda võlgnikult/sissenõudjalt ___________________________:
1) täitemenetluse alustamise tasu __________________ krooni, millele lisandub
käibemaks ________ krooni, kokku __________________ krooni;
2) kohtutäituri põhitasu __________________ krooni, millele lisandub
3) kohtutäituri lisatasu __________________ krooni, millele lisandub
käibemaks ________ krooni, kokku __________________ krooni.
Kohtutäituri tasu väljamõistmise otsuse peale võib esitada kohtutäiturile kaebuse kümne päeva jooksul alates päevast, kui menetlusosaline sai teada või pidi teada saama otsuse või toimingu tegemisest. Kohtutäiturile võib esitada taotluse kaebuse esitamise tähtaja ennistamiseks «Tsiviilkohtumenetluse seadustikus» sätestatud korras. Kui menetlusosaline ei esita tähtaja jooksul kaebust, kaotab ta õiguse hiljem tugineda asjaoludele, mida ta oleks võinud esitada kaebuses. Kaebuse kohtutäituri tasu otsuse peale vaatab kohtutäitur läbi menetlusosaliste osavõtul 15 päeva jooksul selle saamisest ja teeb läbivaatamisest arvates kümne päeva jooksul otsuse. Kohtutäituri otsuse peale võib kümne päeva jooksul otsuse kättetoimetamisest arvates esitada kaebuse maakohtule.
Akti (otsuse) vorm on kehtestatud justiitsministri 15. detsembri 2009. a määruse nr 42 «Kohtutäiturimäärustik» lisana.

References: § 139
 § 75
 § 115
 § 85
 § 139
 § 21
 § 28
 § 28
 § 30
 § 29
 § 34
 § 32
 § 32